30. ΑΝΑΓΚ. ΝΟΜΟΣ υπ’ αριθ. 2141 της 11/12 Δεκ. 1939 (ΦΕΚ Α΄ 538) Περί καθορισμού ενιαίων κρατήσεων υπέρ Μετοχικών Ταμείων Στρατού, Ναυτικού και Αεροπορίας. ΄Αρθρ.1.-(Καθορίζονται αι υπέρ των Μετοχ. Ταμείων Στρατού, Ναυτικού και Αεροπορίας κρατήσεις). Για την κατάργηση της κράτησης 4% υπέρ του Μετοχικού Ταμείου Ναυτικού και Μ. Τ. Αεροπορίας, βλ. παρ. 6, 7 και 18 αντίστοιχα του άρθρ. 34 Νόμ. 2873/28-28 Δεκ. 2000 (ΦΕΚ Α΄285), τόμ. 25, σελ. 106,24. ΄Αρθρ.2.-1.Η μέχρι τούδε ενεργουμένη κράτησις 3% επί των πάσης φύσεως δαπανών, προμηθειών υλικού, τροφών, νομής και εκτελουμένων έργων κλπ., η προβλεπομένη υπό των Νομοθεσιών των Μετοχικών Ταμείων Στρατού, Ναυτικού και Αεροπορίας, αυξάνεται από της 1ης Ιαν. 1940 εις 4% και αποτελεί πρόσοδον του Κράτους, ήτις διατίθεται υπ’ αυτού, ως κοινός πόρος των Μετοχικών Ταμείων Στρατού, Βασιλικού Ναυτικού και Βασιλικής Αεροπορίας. 2.Το προϊόν της κρατήσεως ταύτης κατανέμεται υπό του Υπουργού των Οικονομικών εις τα ως άνω Μετοχικά Ταμεία με βάσιν την συνολικήν δύναμιν των εν ενεργεία και αποστρατεία Αξιωματικών, Ανθυπασπιστών και Οπλιτών και ορφανικών οικογενειών αυτών και των τούτοις εξομοιουμένων μετόχων και μερισματούχων εκάστου τούτων. 3.Δια την, κατά τον ως άνω τρόπον, κατανομήν, ως συνολική δύναμις εκάστου των Ταμείων, λογίζεται η δύναμις της 31 Δεκεμβρίου του προηγουμένου έτους δια τα έσοδα του επομένου. ΄Αρθρ.3.-Δια Β.Δ/τος υπό του Υπουργού των Οικονομικών εκδιδομένου καθορίζονται αι λεπτομέρειαι της εισπράξεως και αποδόσεως εις τα δικαιούχα Ταμεία του υπό του άνω άρθρ. 2 καθοριζομένου κοινού πόρου. Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Η κράτηση 4%  